PMIndiaData/PMIndiaSum huggingface dataset:
પ્રધાનમંત્રીએ શિલોંગ ચેમ્બર ક્વાયરના શ્રી નીલ નોંગકિનરિહના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શિલોંગ ચેમ્બર ક્વાયરના માર્ગદર્શક અને સંવાહક શ્રી નીલ નોંગકિનરિહના નિધન અંગે દુઃખ વ્યક્ત કર્યુ છે. પ્રધાનમંત્રીએ એક ટ્વીટમાં કહ્યું; “શ્રી નીલ નોંગકિનરિહ શિલોંગ ચેમ્બર ક્વાયરના એક ઉત્કૃષ્ટ સંરક્ષક હતા, જેમણે વિશ્વસ્તરે દર્શકોને મંત્રમુગ્ધ કરી દીધા. મેં તેમના કેટલાક શાનદાર પ્રદર્શન પણ જોયા છે. તેમણે આપણને ખૂબ જલદી છોડી દીધા. તેમની રચનાત્મકતાને હંમેશા યાદ કરવામાં આવશે. તેમના પરિવાર અને પ્રશંસકો પ્રત્યે સંવેદના.
પ્રધાનમંત્રીએ સેના દિવસના અવસર પર સેનાના સંશોધકો (ઈનોવેટર્સ)ને પ્રમાણપત્ર પ્રદાન કર્યા

પ્રધાનમંત્રી શ્રી નરેન્દ્ર મોદીએ આજે (15-1-2016) સેનાના સંશોધક (ઈનોવેટર્સ) અધિકારીઓને પ્રમાણપત્ર પ્રદાન કર્યા. આ અધિકારીઓને આ પ્રમાણ પત્ર તેમના દ્વારા સંચાર, આતંકવાદ વિરોધી કાર્યવાહી, છદ્મવેશ વગેરે જેવા ક્ષેત્રોમાં કરાયેલા વિલક્ષણ અન્વેષણ માટે પ્રદાન કરાયા. આ સંશોધકોને પ્રધાનમંત્રી દ્વારા આ પ્રમાણપત્ર સેના દિવસના અવસર પર સેના પ્રમુખના નિવાસ સ્થાને આયોજિત ‘હેટ-હોમ સમારોહ’માં પ્રદાન કરાયા. આ આવસર પર રક્ષા મંત્રી શ્રી મનોહર પારિકર પણ ઉપસ્થિત હતા. સંશોધકોએ સેના પ્રમુખની ઉપસ્થિતિમાં પ્રધાનમંત્રીને પોતાના કાર્યની બાબતમાં જાણકારી આપી.
પ્રધાનમંત્રી શ્રી નરેન્દ્ર મોદી અને લાઓ પીપલ્સ ડેમોક્રેટિક રિપબ્લિકના પ્રધાનમંત્રી મહામહિમ ડૉ. થોંગલોઉન સિસોઉલીથ વચ્ચે ટેલીફોન પર ચર્ચા થઈ

પ્રધાનમંત્રી શ્રી નરેન્દ્ર મોદીએ આજે લાઓ પીપલ્સ ડેમોક્રેટિક રિપબ્લિકના પ્રધાનમંત્રી મહામહિમ ડૉ. થોંગલોઉન સિસોઉલીથ સાથે ટેલીફોન પર વાતચીત કરી હતી બંને નેતાઓએ વૈશ્વિક કોવિડ-19 મહામારીના કારણે ઉભા થયેલા આરોગ્ય અને આર્થિક પડકારો બાબતે પોતાના મંતવ્યો એકબીજાને જણાવ્યા હતા. લાઓમાં આ મહામારીને નિયંત્રણમાં રાખવા માટે લાઓ
પ્રધાનમંત્રીએ જિનેવામાં સ્વિસ મુખ્ય કાર્યકારી અધિકારીઓ સાથે મુલાકાત કરી, આર્થિક સંબંધોને મજબૂત બનાવવા પર ખાસ ધ્યાન કેન્દ્રિત

સ્વિસ પ્રમુખ સાથે વેપાર, ટેકનોલોજી, કૌશલ્ય વિકાસ અને નવીનીકરણીય ઉર્જા ક્ષેત્રે સહયોગ સ્થાપવા ચર્ચા કરી પ્રધાનમંત્રી શ્રી નરેન્દ્ર મોદીએ પાંચ દેશોની પોતાની યાત્રાના ત્રીજા ચરણમાં આજે જિનેવામાં સ્વિસ મુખ્ય કાર્યકારી અધિકારીઓની સાથે વ્યાપારિક ગોળમેજી બેઠકમાં મુલાકાત કરી. આ બેઠકમાં વિભિન્ન ક્ષેત્રોના મુખ્ય કાર્યકારી અધિકારીઓની સાથે આર્થિક સંબંધોને મજબૂત બનાવવા પર ખાસ ધ્યાન કેન્દ્રિત કરાયું. પ્રધાનમંત્રીની સાથે થયેલી બેઠકમાં એબીબી, લાફાર્જ નોવાર્ટિસ, નેસ્લે, રાઈટર, રૉશ સહિત અનેક સ્વિસ મુખ્ય કાર્યકારી અધિકારીઓએ ભાગ લીધો. વ્યાપારિક પ્રમુખોને સંબોધિત કરતા પ્રધાનમંત્રીએ કહ્યું કે ભારતની અર્થવ્યવસ્થા ઝડપથી વધી રહી છે અ હળીમળીને કાર્ય કરવું અમારા વિકાસની આવશ્યકતા છે. તેમણે કહ્યું કે સ્વિસની વ્યાવસાયિક ક્ષમતા આનાથી લાભાન્વિત થઈ શકે છે. પ્રધાનમંત્રીએ કહ્યું કે તેમને પ્રસન્નતા છે કે બંને દેશોની વચ્ચે આર્થિક સંબંધ મજબૂત અને જીવંત છે. પ્રધાનમંત્રીએ કહ્યું કે ભારતમાં માત્ર 1.25 અરબનું બજાર નથી પરંતુ દેશમાં કૌશલ્ય અને વ્યાપાર માટે સ્વતંત્ર વ્યવસ્થા ઉપલબ્ધ કરાવનારી એક સરકાર છે. તેમણે કહ્યું કે ભારત વૈશ્વિક માનકો અનુરૂપ વિનિર્માણ કરવા ઈચ્છે છે અને એટલે કૌશલ્ય વિકાસનું સ્વિસનું પ્રારૂપ એને માટે ખૂબ પ્રાસંગિક છે. આ પહેલા દિવસમાં, પ્રધાનમંત્રીએ સ્વિટ્ઝરલેન્ડના રાષ્ટ્રપતિ શ્નાઈડર અમ્માન્નની સાથે ભારત અને સ્વિટ્ઝરલેન્ડની વચ્ચે બહુઆયામી દ્વિપક્ષીય સંબંધોની સમીક્ષા કરી. આ વાર્તાલાપ દરમિયાન વ્યાપાર, પ્રૌદ્યોગિકી, કૌશલ્ય વિકાસ, અક્ષર ઉર્જામાં સહયોગ પર પણ ચર્ચા કરાઈ. પ્રધાનમંત્રીએ કહ્યું કે સમાન પ્રતિબદ્ધતાઓ, મૂલ્ય, નાગરિક થી નાગરિક અને આર્થિક સંબંધ ભારત અને સ્વિટ્ઝરલેન્ડના સંબંધોને નવી ઉંચાઈઓ પર લઈ જશે. જિનેવાના સીઈઆરએનમાં ભારતીય વૈજ્ઞાનિકો અને છાત્રોના એક સમૂહે પણ આજે પ્રધાનમંત્રી સાથે મુલાકાત કરી.
પ્રધાનમંત્રી આજે તેમના નિવાસસ્થાને શીખ પ્રતિનિધિમંડળને મળ્યા

પ્રધાનમંત્રી શ્રી નરેન્દ્ર મોદીએ આજે 7 લોક કલ્યાણ માર્ગ ખાતે તેમના નિવાસસ્થાને શીખ પ્રતિનિધિમંડળ સાથે મુલાકાત કરી. દિલ્હીના ગુરુદ્વારા શ્રી બાલા સાહિબજીએ પ્રધાનમંત્રીના જન્મદિવસ નિમિત્તે 'અખંડ પાઠ'નું આયોજન કર્યું હતું. 15મી સપ્ટેમ્બરે શરૂ થયેલો ‘અખંડ પાઠ’ પ્રધાનમંત્રીના જન્મદિવસ 17મી સપ્ટેમ્બરે પૂરો થયો. શીખ પ્રતિનિધિમંડળે પ્રધાનમંત્રીની મુલાકાત લીધી હતી અને ગુરુદ્વારામાંથી પ્રસાદ અને આશીર્વાદ આપ્યા હતા. બેઠક દરમિયાન શીખ પ્રતિનિધિ મંડળે પ્રધાનમંત્રીને પગડી બાંધીને અને સિરોપા અર્પણ કરીને સન્માન કર્યું હતું. પ્રધાનમંત્રીના લાંબા આયુષ્ય અને સારા સ્વાસ્થ્ય માટે પ્રાર્થના પણ કરવામાં આવી હતી. શિખ સમુદાયના સન્માન અને કલ્યાણ માટે તેમના દ્વારા લેવામાં આવેલી પાથ બ્રેકિંગ પહેલ માટે પ્રતિનિધિમંડળે પ્રધાનમંત્રીનો પણ આભાર માન્યો હતો. તેઓએ 26 ડિસેમ્બરને “વીર બાલ દિવસ” તરીકે જાહેર કરવા, કરતારપુર સાહિબ કોરિડોરને ફરીથી ખોલવા, ગુરુદ્વારાઓ દ્વારા ચલાવવામાં આવતા લંગર પરનો જીએસટી હટાવવા, ગુરુ ગ્રંથ સાહિબની નકલો અફઘાનિસ્તાનથી ભારત પહોંચે તે સુનિશ્ચિત કરવા સહિત અનેક પ્રયાસો કર્યા હતા. શીખ પ્રતિનિધિમંડળમાં અખિલ ભારતીય કેન્દ્રીય ગુરુ સિંહ સભાના પ્રમુખ શ્રી તરવિંદર સિંહ મારવાહ, અખિલ ભારતીય કેન્દ્રીય ગુરુ સિંહ સભાના કાર્યકારી પ્રમુખ શ્રી વીર સિંહ, કેન્દ્રીય ગુરુ સિંહ સભાના દિલ્હી વડા શ્રી નવીન સિંહ ભંડારી, શ્રી હરબંસ સિંહ, ગુરુદ્વારા સિંઘ સભા, તિલક નગરના પ્રમુખ અને ગુરુદ્વારા સિંઘ સભાના મુખ્ય ગ્રંથી શ્રી રાજિન્દર સિંહ સામેલ હતા.
પ્રધાનમંત્રીએ “જ્યુડિશિઅલ રિફોર્મ્સ – રિસેન્ટ ગ્લોબલ ટ્રેન્ડ્સ” પુસ્તકનું લોકાર્પણ કર્યું અને તેની પ્રથમ નકલની ભેટ રાષ્ટ્રપતિને પ્રસ્તુત કરી

પ્રધાનમંત્રી શ્રી નરેન્દ્ર મોદીએ આજે “જ્યુડિશિઅલ રિફોર્મ્સ – રિસેન્ટ ગ્લોબલ ટ્રેન્ડ્સ” પુસ્તકનું લોકાર્પણ કર્યું હતું અને તેની પ્રથમ નકલની ભેટ રાષ્ટ્રપતિ પ્રણવ મુખર્જીને આપી હતી. આ પ્રસંગે પ્રધાનમંત્રીએ જણાવ્યું હતું કે, ભારતે બદલાતી ટેકનોલોજી અને નવી, આંતરનિર્ભર વૈશ્વિક વ્યવસ્થા સાથે તાલમેળ જાળવવો પડશે. તેમણે કહ્યું હતું કે, ભારત પાસે આંતરરાષ્ટ્રીય સ્તરે ચાવીરૂપ ભૂમિકા ભજવવાની તક છે. આ માટે તેણે આ ઝડપથી થઈ રહેલા ફેરફારોને યોગ્ય નીતિઓ બનાવીને અપનાવવા પડશે. પ્રધાનમંત્રીએ એ વાત યાદ કરી હતી કે તેમણે દરરોજ એક કાયદો નાબૂદ કરવાનું વચન આપ્યું હતું અને અત્યાર સુધી કેન્દ્ર સરકારે આશરે 1200 કાયદા રદ કર્યા છે. તેમણે કહ્યું હતું કે, અસરકારક સરકાર ન્યાયતંત્રનું ભારણ ઘટાડી શકે છે.
સચિવોના બે સમૂહોએ પ્રધાનમંત્રીને વિચાર અને મંતવ્યો રજૂ કર્યા

પ્રધાનમંત્રી તરફથી વહીવટીના વિભિન્ન ક્ષેત્રોમાં પરિવર્તનકારી બદલાવ લાવવા માટે નવા વિચારો સાથેના આહ્વાન બાદ ગુરુવારે (21 જાન્યુઆરી, 2016) સચિવોાના બે સમૂહોએ (અ) સમાવેશ અને ભાગીદારીની સાથે ઝડપી વિકાસ અને (બ) રોજગાર સર્જન રણનીતિ પર પ્રધાનમંત્રી શ્રી નરેન્દ્ર મોદીને પોતાના વિચાર અને મંતવ્યો રજૂ કર્યા. આ દરમિયાન પ્રધાનમંત્રીએ સચિવોના બધા આઠ સમૂહોની પ્રશંસા કરી અને કહ્યું કે આ આખી પ્રક્રિયા ટીમ નિર્માણ અને દેશને લાભ પહોંચાડનારા વિચારોનું સર્જનની એક કવાયત છે. પ્રધાનમંત્રીએ આ આખી પ્રક્રિયા અંતર્ગત સામૂહિક રૂપથી દસ હજાર કાર્યના કલાકો આપવા માટે આ અધિકારીઓની પ્રશંસા કરી. આ અવસર પર ભારત સરકારના બધા સચિવો ઉપરાંત કેન્દ્રીય મંત્રી શ્રીમતી સુષ્મા સ્વરાજ, શ્રી મનોહર પારિકર પણ ઉપસ્થિત હતા. સચિવોની સચિવોના પ્રસ્તુતિકરણ દરમિયાન અને ત્યારબાદ પ્રધાનમંત્રી અને કેન્દ્રીય મંત્રિઓ અને ત્યાં ઉપસ્થિત લોકોને સચિવો તરફથી રજૂઆત થયેલા વિચારો સાથે જોડાયેલ સવાલો પૂછ્યા અને પોતાના મંતવ્યો પણ આપ્યા.
પ્રધાનમંત્રીએ નાગૌર માર્ગ અકસ્માતનો ભોગ બનેલા લોકો માટે અનુગ્રહ રાશિને મંજૂરી આપી

પ્રધાનમંત્રી શ્રી નરેન્દ્ર મોદીએ રાજસ્થાનના નાગૌર ખાતે માર્ગ અકસ્માતનો ભોગ બનેલા લોકો માટે અનુગ્રહ રાશિને મંજૂર કરી છે. પ્રધાનમંત્રી કાર્યાલયે ટ્વિટ કર્યું; "પ્રધાનમંત્રીએ રાજસ્થાનના નાગૌર ખાતે થયેલ અકસ્માતનાં કારણે જીવ ગુમાવનારાઓનાં પરિવારજનો માટે પીએમએનઆરએફ તરફથી પ્રત્યેકને 2 લાખ રૂપિયાના અનુદાનની મંજૂરી આપી છે. ઘાયલોને 50,000 રૂપિયા આપવામાં આવશે."
પ્રધાનમંત્રીએ મહારાષ્ટ્ર રોજગાર મેળાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે મહારાષ્ટ્ર સરકારના રોજગાર મેળાને વીડિયો સંદેશ દ્વારા સંબોધન કર્યું હતું. પ્રધાનમંત્રીએ ધનતેરસ પર કેન્દ્રીય સ્તરે રોજગાર મેળાની કલ્પના શરૂ કરી હતી. કેન્દ્ર સરકારના સ્તરે 10 લાખ નોકરીઓ આપવાના અભિયાનની આ શરૂઆત હતી. ત્યારથી, પ્રધાનમંત્રીએ ગુજરાત અને
દિલ્હીમાં પ્રથમ ઓલ ઈન્ડિયા ડિસ્ટ્રિક્ટ લીગલ સર્વિસ ઓથોરિટીઝ મીટના ઉદઘાટન સત્રમાં પ્રધાનમંત્રીના સંબોધનનો મૂળપાઠ

સુપ્રીમ કોર્ટના ચીફ જસ્ટિસ શ્રી એન.વી. રમન્નાજી, જસ્ટિસ શ્રી યુ.યુ. લલિતજી, જસ્ટિસ શ્રી ડી.વાય ચંદ્રચુડજી, કેન્દ્ર સરકારમાં મારા સહયોગી અને દેશના કાયદા મંત્રી શ્રી કિરણજી, સુપ્રીમ કોર્ટના માનનીય ન્યાયાધીશો, અમારા સાથી રાજ્યમંત્રી શ્રી. એસ.પી. બઘેલ, હાઈકોર્ટના માનનીય ન્યાયાધીશો, જિલ્લા કાનૂની સેવા સત્તામંડળના અધ્યક્ષ અને સચિવો, તમામ આદરણીય મહેમાનો, બહેનો અને સજ્જનો! ભારતની ન્યાયિક પ્રણાલીનું નેતૃત્વ કરી રહેલા તમારા બધાની વચ્ચે રહેવું હંમેશા એક સુખદ અનુભવ છે, પરંતુ બોલવું થોડું મુશ્કેલ છે. જિલ્લા કાનૂની સેવા સત્તામંડળોના અધ્યક્ષ અને સચિવોની આ પ્રથમ રાષ્ટ્રીય બેઠક છે અને હું માનું છું કે તે એક સારી શરૂઆત છે, જેનો અર્થ છે કે તે આગળ વધશે. આવી ઘટના માટે તમે જે સમય પસંદ કર્યો છે તે પણ સચોટ અને ઐતિહાસિક રીતે મહત્વપૂર્ણ છે. આજથી થોડા દિવસો બાદ દેશ તેની આઝાદીના 75 વર્ષ પૂર્ણ કરી રહ્યો છે. આ આપણી સ્વતંત્રતાના અમૃત કાળનો સમય છે. આ તે સંકલ્પોનો સમય છે જે આગામી 25 વર્ષમાં દેશને નવી ઊંચાઈઓ પર લઈ જશે. દેશની આ અમૃત યાત્રામાં ઇઝ ઓફ ડુઇંગ બિઝનેસ અને ઇઝ ઓફ લિવિંગની જેમ જ ન્યાયની સરળતા પણ એટલી જ મહત્વની છે. નેશનલ લીગલ સર્વિસ ઓથોરિટી અને તમામ ડિસ્ટ્રિક્ટ લીગલ સર્વિસ ઓથોરિટી આમાં મોટી ભૂમિકા ભજવી શકે છે. હું ખાસ કરીને લલિતજી અને તમને બધાને આ પ્રસંગ માટે અભિનંદન આપું છું, હું મારી શુભેચ્છાઓ પણ પાઠવું છું. સાથીઓ, અહીં ન્યાયની આપણી વિભાવનામાં કહેવાયું છે- અંગેન ગાત્રમ નયનેન વક્ત્રં, ન્યાયેન રાજ્યં લવણેન ભોજ્યમ. અર્થાત્ જે રીતે જુદા જુદા અંગો શરીરનો અર્થ પૂરો કરે છે, ચહેરા સાથે આંખો અને ખાવામાં મીઠું, એ જ રીતે દેશ માટે ન્યાય પણ એટલો જ જરૂરી છે. તમે બધા અહીંના બંધારણના નિષ્ણાત અને જાણકાર છો. આપણા બંધારણની કલમ 39
પ્રધાનમંત્રીએ મક્કામાં ક્રેન દુર્ઘટનામાં માર્યા ગયેલા લોકો પ્રત્યે સંવેદના પ્રગટ કરી

પ્રધાનમંત્રી શ્રી નરેન્દ્ર મોદીએ મક્કામાં ક્રેન દુર્ઘટનામાં માર્યા ગયેલા લોકો પ્રત્યે સંવેદના વ્યક્ત કરી છે. પ્રધાનમંત્રીએ કહ્યું કે, “હું પ્રાથના કરું છું કે મક્કામાં ક્રેન દુર્ઘટનામાં માર્યા ગયેલા લોકોના પરિવારજનોને આ દુઃખ સહન કરવાની શક્તિ મળે. હું ઘાયલો જલ્દી સાજા થાય એવી કામના કરું છું.
પ્રધાનમંત્રીએ રાજ્યસભા સાંસદ ડૉ. મહેન્દ્ર પ્રસાદના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજ્યસભાના સાંસદ ડૉ. મહેન્દ્ર પ્રસાદના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "રાજ્યસભાના સાંસદ ડૉ. મહેન્દ્ર પ્રસાદજીના અવસાનથી વ્યથિત છું. તેમણે ઘણા વર્ષો સુધી સંસદમાં સેવા આપી અને અનેક સમુદાય સેવાના પ્રયાસોમાં તેઓ અગ્રેસર હતા. તેઓ હંમેશા બિહાર અને તેના લોકોના કલ્યાણ માટે બોલ્યા. તેમના પરિવાર પ્રત્યે સંવેદના. ઓમ શાંતિ."
પ્રધાનમંત્રીએ બીએસએફના જવાનોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બીએસએફના સ્થાપના દિવસ નિમિત્તે બીએસએફ જવાનો અને તેમના પરિવારોને શુભેચ્છા પાઠવી છે. પ્રધાનમંત્રીએ ભારતની રક્ષા કરતી વખતે અને અત્યંત ખંતથી આપણા રાષ્ટ્રની સેવા કરતી વખતે બીએસએફ દળના ઉત્કૃષ્ટ ટ્રેક રેકોર્ડને પણ સ્વીકાર્યો હતો. એક ટ્વીટમાં, પ્રધાનમંત્રીએ કહ્યું; “તમામ @
ભારત અને જાપાનઃ તથ્ય પત્રક

ભારત અને જાપાન ગુણવત્તાયુક્ત માળખાગત સુવિધાઓ તથા સહયોગીઓના ક્ષમતા નિર્માણ દ્વારા આર્થિક વૃદ્ધિ અને વિકાસના માધ્યમથી આફ્રિકા સહિતના ભારત-પ્રશાંત ક્ષેત્રમાં શાંતિ, સ્થિરતા અને સમૃદ્ધિ માટે કટિબદ્ધ છે. બંને દેશો સ્પષ્ટપણે માને છે કે વિકાસ ક્ષેત્રે તમામ સહયોગ ખૂલ્લા, પારદર્શક અને અનન્ય પ્રકારે હાથ ધરવા જોઈએ તથા સાર્વભૌમત્વ અને રાષ્ટ્રોની પ્રાદેશિક એકતા માટે જવાબદાર ધિરાણ પ્રણાલિઓ અને સ્થાનિક, આર્થિક તેમજ વિકાસલક્ષી વ્યૂહરચનાઓને અગ્રતા આપી એક સૂત્રતા જાળવતા હોવા જોઈએ. ભારતની "એક્ટ ઈસ્ટ પોલિસી" તથા પ્રધાનમંત્રી મોદીના ભારતના 10 માર્ગદર્શક સિદ્ધાંતો જાળવીને આફ્રિકન દેશો સાથે નિયમિત સંપર્ક દ્વારા જાપાનના "ગુણવત્તાયુક્ત માળખાગત સુવિધાઓની પહેલ માટે ભાગીદારીના વિસ્તરણ" તથા ટિકાડ – છ (આફ્રિકાના વિકાસ માટે છઠ્ઠું ટોક્યો આંતરરાષ્ટ્રીય સંમેલન
અમેરિકાનાં વિદેશ અને સંરક્ષણ મંત્રી પ્રધાનમંત્રી મળ્યાં

અમેરિકાનાં વિદેશ મંત્રી શ્રી માઇકલ પોમ્પિયો અને અમેરિકાનાં સંરક્ષણ મંત્રી શ્રી જેમ્સ મેટ્ટિસ આજે પ્રધાનમંત્રી નરેન્દ્ર મોદીને મળ્યાં હતાં. તેમણે પ્રધાનમંત્રીને રાષ્ટ્રપ્રમુખ ટ્રમ્પની શુભેચ્છા પાઠવી હતી. પ્રધાનમંત્રીએ રાષ્ટ્રપ્રમુખ ટ્રમ્પ સાથેની એમની બેઠકને આનંદ સાથે યાદ કરી હતી અને બંને મંત્રીઓને એમની શુભેચ્છાઓ પાઠવવા વિનંતી કરી હતી. બંને મંત્રીઓએ આજે સવારે આયોજિત 2+2 સંવાદ રચનાત્મક અને સરકારાત્મક રહ્યો હોવાની જાણકારી પ્રધાનમંત્રીને આપી હતી. પ્રધાનમંત્રીએ બંને દેશો વચ્ચે 2+2 સંવાદ યોજવા બદલ અમેરિકાનાં બંને મંત્રીઓને તથા ભારતનાં વિદેશ મંત્રી અને સંરક્ષણ મંત્રીને અભિનંદન પાઠવ્યા હતા.
પ્રધાનમંત્રીએ પીએસએલવીના સફળ પ્રક્ષેપણ માટે ઈસરોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પીએસએલવીના સફળ પ્રેક્ષપણ માટે ઈસરોને અભિનંદન પાઠવ્યા હતા. પ્રધાનમંત્રીએ કહ્યું કે, “પીએસએલવીના બીજા સફળ પ્રેક્ષપણ માટે અવકાશી વૈજ્ઞિકોને હાર્દિક અભિનંદન. આ પ્રક્ષેપણથી ભારતના પ્રતિભાશાળી વિદ્યાર્થીઓ દ્વારા બનાવવામાં આવેલું ઓરબીટ કલામસેટ ભ્રમણકક્ષામાં સ્થાપિત થયું છે. આ પ્રક્ષેપણ સાથે, ભારત અંતરિક્ષમાં રોકેટના ચોથા ચરણનો સૂક્ષ્મ-ગુરુત્વાકર્ષણ પ્રયોગ માટે ઑર્બિટલ પ્લેટફૉર્મના રૂપમાં ઉપયોગ કરનારો પ્રથમ દેશ બની ગયો છે.
પ્રધાનમંત્રીએ પુરુષોની ભાલા ફેંક સ્પર્ધામાં સુવર્ણ પદક જીતવા બદલ નીરજ ચોપરાને અભિનંદન પાઠવ્યા

ઇન્ડોનેશિયાના જકાર્તા-પાલેમ્બાંગ ખાતે ચાલી રહેલા 18માં એશિયાઈ રમતોત્સવ 2018માં પુરુષોની ભાલા ફેંક સ્પર્ધામાં સુવર્ણ પદક જીતવા બદલ પ્રધાનમંત્રી શ્રી નરેન્દ્ર મોદીએ નીરજ ચોપરાને અભિનંદન પાઠવ્યા હતા. પ્રધાનમંત્રીએ જણાવ્યું હતું કે, “જ્યારે નીરજ ચોપરા રમતના મેદાનમાં હોય છે, ત્યારે તેની પાસેથી સૌથી શ્રેષ્ઠ પ્રદર્શનની અપેક્ષા હોય છે. આ યુવા ખેલાડીએ પુરુષોની ભાલા ફેંક સ્પર્ધામાં સુવર્ણ પદક જીતીને ભારતને ખુશ કરી દીધું છે. અમે તેને નવો રાષ્ટ્રીય રેકોર્ડ બનાવવા માટે પણ અભિનંદન પાઠવીએ છીએ.”
પ્રધાનમંત્રીએ વિજય દિવસ નિમિત્તે વર્ષ 1971નાં યુદ્ધનાં બહાદૂર સૈનિકોને યાદ કર્યા

પ્રધાનમંત્રી શ્રી નરેન્દ્ર મોદીએ વિજય દિવસ નિમિત્તે વર્ષ 1971નાં યુદ્ધનાં બહાદૂર સૈનિકોને યાદ કર્યા હતા. પ્રધાનમંત્રીએ કહ્યું, “આજે વિજય દિવસનાં અવસરે અમે 1971નાં યુદ્ધનાં બહાદુર સૈનિકોના અદમ્ય સાહસને યાદ કરીએ છીએ. એમના અડગ સાહસ અને દેશભક્તિએ આપણા દેશને સુરક્ષિત રાખ્યો છે. એમની સેવા હંમેશા દરેક ભારતીયને પ્રેરણા આપતી રહેશે.”
કેબિનેટે નેશનલ ગ્રીન હાઇડ્રોજન મિશનને મંજૂરી આપી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેશનલ ગ્રીન હાઇડ્રોજન મિશનને મંજૂરી આપી છે. મિશન માટે પ્રારંભિક ખર્ચ રૂ. 19,744 કરોડ હશે, જેમાં
મંત્રીમંડળે ભારતીય રેલવેને ઊર્જા ક્ષેત્રમાં સ્વનિર્ભર બનાવવા માટે ભારત અને બ્રિટન વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતીય રેલવેને ઊર્જા ક્ષેત્રમાં સ્વનિર્ભર બનાવવા માટે આંતરરાષ્ટ્રીય વિકાસ વિભાગ (બ્રિટન સરકાર)ની સાથે સમજૂતી કરાર પર 02.12.2019નાં રોજ થયેલા હસ્તાક્ષરને મંજૂરી આપી દીધી છે. અમલીકરણની વ્યૂહરચના અને લક્ષ્યાંક રેલવે મંત્રાલયે ભારતીય રેલવેને ઊર્જા બાબતોમાં સ્વનિર્ભર બનાવવા માટે આંતરરાષ્ટ્રીય વિકાસ વિભાગ (બ્રિટન સરકાર) સાથે નીચેની સમજૂતીઓ કરી છેઃ બંને પક્ષ ભારતીય રેલવેની ઊર્જા સક્ષમતા અને ઊર્જા બાબતોમાં સ્વનિર્ભર બનાવવાના પ્રયાસમાં ઊઠાવવામાં આવતી કામગીરીઓનાં વિસ્તરણ પર સંમત થયા છે. બંનેમાંથી દરેક ભાગીદાર સમયેસમયે પોતાનાં દેશમાં વર્તમાન કાયદા, નિયમ, નિયમન અને રાષ્ટ્રીય નીતિઓ અંતર્ગત ભારતીય રેલવેને ઊર્જા સક્ષમ અને ઊર્જા બાબતોમાં સ્વનિર્ભર બનાવવાની દિશામાં જરૂરી પગલાં લેશે. બંને પક્ષ ભારતીય રેલવે માટે ઊર્જા યોજના, જેમ કે સૌર અને પવન ઊર્જા ક્ષેત્ર, ઊર્જા સક્ષમતાનાં અભ્યાસોને અપનાવવા, ઈંધણ કુશળતા હાંસલ કરવા, ઇલેક્ટ્રિકલ વીકલી ચાર્જિંગ ઇન્ફ્રાસ્ટ્રક્ચર બનાવવા, બેટરી સાથે સંચાલિત શન્ટિંગ લોકોમોટિવ વગેરે પર સહમત છે. બંને પક્ષો વચ્ચે તાલીમ કાર્યક્રમ, ઔદ્યોગિક પ્રવાસ, ફિલ્ડ પ્રવાસ કે સહયોગનાં અન્ય કોઈ સ્વરૂપ જેવી વિકાસ ક્ષમતા વધારવા લેખિતમાં મંજૂરી આપી શકાય છે. ભાગીદાર આ સમજૂતી કરાર અંતર્ગત ઉચિત રીતે કામગીરીઓનાં સંચાલનમાં સહયોગ કરશે. આ સમજૂતીમાં એવું કશું પણ નહીં હોય, જે ભાગીદારો વચ્ચે સહયોગની વર્તમાન અને ભવિષ્યની વ્યવસ્થાને નુકસાન પહોંચાડી શકે. ભાગીદાર સમજૂતી કરારમાં અથવા એના થોડાં હિસ્સામાં પરિવર્તન કે સંશોધન કરવા માટે લેખિતમાં આગ્રહ કરી શકે છે. એમાં થયેલો કોઈ પણ ફેરફાર સંશોધિત સમજૂતી કરારનો ભાગ બનશે. આ પરિવર્તન કે સંશોધન ભાગીદારો દ્વારા નક્કી કરેલી તારીખથી લાગુ માનવામાં આવશે. સમજૂતી કરાર બંને પક્ષોનાં અધિકૃત પ્રતિનિધિઓ દ્વારા હસ્તાક્ષર થયા પછી લાગુ થશે અને કોઈ પણ પક્ષ બીજા પક્ષને લેખિત પત્રવ્યવહાર દ્વારા સમજૂતીને રદ કરી શકે છે. આ સંજોગોમાં સમજૂતી રદ થવાથી બીજા પક્ષને લેખિતમાં જાણકારી મળ્યાના છ મહિના પછી લાગુ માનવામાં આવશે. સમજૂતી કરાર રદ થવાની અસર એ યોજનાઓ અને/અથવા કાર્યક્રમો પર નહીં થાય, જેનાં પર સમજૂતી રદ થવાની તારીખ અગાઉ ભાગીદારોમાં સંમતિ બની ગઈ હતી. એના પર સહયોગનાં ક્ષેત્ર અને એનું સ્વરૂપ ચાલુ રહેશે. ભાગીદારો વચ્ચે કોઈ પણ પ્રકારનો વિવાદ કે મતભેદ પરસ્પર ચર્ચાવિચારણા કરવા અને વાતચીતથી ઉકેલવામાં આવશે. પૃષ્ઠભૂમિ રેલવે મંત્રાલયે ઊર્જા ક્ષેત્રમાં વિકાસ માટે ટેકનિક, નીતિ, સંશોધન અને વ્યાવસાયિક પાસાંઓમાં સહયોગ માટે સમજૂતી કરાર/ફેરફારોનું વ્યવસ્થાપન કરવા માટે હસ્તાક્ષર કર્યા છે. આ કાર્યક્રમનો ઉદ્દેશ માળખાગત સુધારાને ટેકો આપવા તથા ઇલેક્ટ્રિસિટી ગ્રીડથી અક્ષય ઊર્જાને જોડવાનો છે. એનો ખાસ ઉદ્દેશ અગાઉથી વધારે સતત અને સર્વાંગીણ આર્થિક વૃદ્ધિ, ઊર્જાને શ્રેષ્ઠ સુરક્ષા અને કાર્બનનાં ઓછા ઉત્સર્જનનો લક્ષ્યાંક હાંસલ કરવાનો છે. ભારતીય રેલવે માટે આ સમજૂતી કરારો/ફેરફારોનું વ્યવસ્થાપન રેલવે ક્ષેત્રમાં નવીન વિકાસ અને જાણકારીને સંયુક્ત કરવાનો મંચ પ્રદાન કરે છે. આ સમજૂતીકરારો/ફેરફારોનું વ્યવસ્થાપન કરવાની ટેકનિકલ કુશળતા, રિપોર્ટ, ટેકનિકલ દસ્તાવેજો, તાલીમનું આદાનપ્રદાન અને અક્ષય ઊર્જા જેવા વિશેષ ટેકનોલોજીકલ ક્ષેત્રો પર સેમિનાર/કાર્યશાળાઓ આયોજિત કરવા અને જાણકારી આપવા મંચ પ્રદાન કરાવે છે.
પ્રધાનમંત્રીની મ્યાન્મારનાં સ્ટેટ કાઉન્સેલર સાથે મુલાકાત

પ્રધાનમંત્રી શ્રી નરેન્દ્ર મોદી 03 નવેમ્બર, 2019નાં રોજ આસિયાન-ભારત શિખર સંમેલનની સાથે-સાથે મ્યાન્મારનાં સ્ટેટ કાઉન્સેલર આંગ સાન સૂ કીને મળ્યાં હતાં. સપ્ટેમ્બર, 2017માં પોતાની અગાઉની મુલાકાત અને જાન્યુઆરી, 2018માં આસિયાન-ભારત સ્મારક શિખર સંમેલન દરમિયાન ભારતમાં સ્ટેટ કાઉન્સેલરની મુલાકાતને યાદ કરીને બંને નેતાઓએ બંન દેશો વચ્ચે આવશ્યક ભાગીદારીમાં થઈ રહેલી પ્રગતિ પર સંતોષ વ્યક્ત કર્યો હતો. પ્રધાનમંત્રીએ ભારતની લૂક ઇસ્ટ પોલિસી અને પડોશી પ્રથમની નીતિઓમાં ભાગીદાર તરીકે મ્યાન્મારની મહત્વપૂર્ણ ભૂમિકા પર પણ ભાર મૂક્યો હતો. આ માટે તેમણે ભારપૂર્વક જણાવ્યું હતું કે, ભારતની મ્યાન્માર મારફતે દક્ષિણ પૂર્વ એશિયાનાં દેશો સાથેનું જોડાણ કટિબદ્ધતા જળવાઈ રહેશે, જેમાં માર્ગ, બંદર અને અન્ય માળખાગત સુવિધાઓનું નિર્માણ સામેલ છે. ભારત મ્યાન્મારની પોલીસ, મિલિટરી અને સરકારી અધિકારીઓ માટે ક્ષમતા વધારવા માટે સાથસહકાર આપવા માટેની દ્રઢતા પણ જાળવી રાખશે. બંને નેતાઓ સંમત થયા હતાં કે, બંને દેશોનાં નાગરિકો વચ્ચે જોડાણથી ભાગીદારીનાં આધારમાં વધારો થશે એટલે બંને દેશો વચ્ચે હવાઈ જોડાણની સુવિધામાં વધારાને તેઓ આવકારે છે અને મ્યાન્મારમાં ભારતનાં વ્યાવસાયિકોનો રસ વધી રહ્યો છે, જેમાં ભારત સરકારની યાંગોનમાં નવેમ્બર, 2019નાં અંતે સીએલએમવી દેશો (કમ્બોડિયા, લાઓસ, મ્યાન્માર અને વિયેતનામ) માટે એક બિઝનેસ કાર્યક્રમનું આયોજન સામેલ છે. સ્ટેટ કાઉન્સેલરે એમની સરકારની ભારત સાથેની ભાગીદારી સાથે સંબંધિત મહત્વને પ્રતિપાદિત કર્યું હતું તેમજ લોકશાહીનો વ્યાપ વધારવા અને મ્યાન્મારમાં વિકાસની પ્રક્રિયામાં ભાગીદારીને વધારે ગાઢ બનાવવા માટે ભારતનાં સાતત્યપૂર્ણ અને સતત સાથ-સહકારની પ્રશંસા કરી હતી. બંને નેતાઓ સંમત થયા હતાં કે, સ્થિર અને શાંતિપૂર્ણ સરહદ અમારી ભાગીદારીને સતત વધારવા માટે મહત્વપૂર્ણ પરિબળ હતું. પ્રધાનમંત્રીએ ભારપૂર્વક મ્યાન્મારનાં સાથસહકાર સાથે સંલગ્ન ભારત સાથે સંબંધનાં મૂલ્ય પર ભાર મૂક્યો હતો, જેથી સુનિશ્ચિત થાય કે ભારત-મ્યાન્માર સરહદ પર ઘૂસણખોર જૂથોને સક્રિય થવાની તક ન મળે. 250 પ્રીફેબ્રિકેટેડ મકાનોનું નિર્માણ કરવાનો પ્રથમ ભારતીય પ્રોજેક્ટ પૂર્ણ થઈ ગયો છે અને આ મકાનો જુલાઈમાં મ્યાન્મારની સરકારને સુપરત કરવામાં આવ્યાં હતાં. ત્યારબાદ રખાઇનમાં સ્થિતિનાં સંબંધમાં પ્રધાનમંત્રીએ આ રાજ્યમાં વધારે સામાજિક-આર્થિક પ્રોજેક્ટ્સો હાથ ધરવાની ભારતની તૈયારી વ્યક્ત કરી હતી. પ્રધાનમંત્રીએ ભારપૂર્વક જણાવ્યું હતું કે, બાંગ્લાદેશમાંથી રખાઇન પ્રાંતમાં પોતાનાં ઘરોમાં લોકોનું ઝડપથી, સલામતી સાથે અને સતત સ્થળાંતર આ વિસ્તારનાં, વિસ્થાપિત લોકોનાં અને ત્રણ પડોશી દેશો ભારત, બાંગ્લાદેશ અને મ્યાન્મારનાં હિતમાં છે. બંને નેતાઓ આવનારા વર્ષોમાં ઉચ્ચ સ્તરીય વાર્તાલાપનાં ઉત્સાહને જાળવી રાખવા માટે સંમત થયા હતાં, જેમાં સ્વીકાર કરવામાં આવ્યો હતો કે, બંને દેશોનાં મૂળભૂત હિતોમાં તમામ ક્ષેત્રોમાં સાથસહકાર અને મજબૂત સંબંધો પાયારૂપ છે.
પ્રધાનમંત્રીએ કવિ કેદારનાથ સિંહનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હિન્દી સાહિત્યકાર કેદારનાથ સિંહનાં નિધન પર શોક વ્યક્ત કર્યો હતો. પ્રધાનમંત્રીએ કહ્યું, ‘હિન્દીનાં મહાન કવિ-સાહિત્યકાર કેદરનાથ સિંહજીનાં નિધનથી ખુબ દુઃખ થયું. એમણે લોકજીવનની સંવેદનાઓને પોતાની કવિતાઓમાં પ્રગટ કરી હતી, સાહિત્ય જગત અને સામાન્ય લોકોને હંમેશા એમનાથી પ્રેરણા મળતી રહેશે. ઈશ્વર એ દિવંગત આત્માને શાંતિ આપે અને એમના પરિવારને આ દુઃખની ઘડીએ સાંત્વના પ્રદાન કરે.’ કેદરનાથ સિહંને વર્ષ 2013માં ભારતીય જ્ઞાનપીઠ પુરસ્કારથી સન્માનિત કરવામાં આવ્યા હતા. એમની મુખ્ય રચનાઓમાં ‘અભી બિલકુલ અભી’, ‘જમીન પક રહી હૈ’, ‘અકાલ મેં સારસ’ ‘ટોલ્સટોય ઔર સાયકલ’ અને ‘બાઘ તથા સૃષ્ટિ મે પહરા’ સામેલ છે. કવિ કેદારનાથ સિંહનો જન્મ 1934માં ઉત્તર પ્રદેશનાં બલિયામાં થયો હતો. તેઓ હિન્દી કવિતાઓમાં નવતર પ્રયોગો માટે જાણીતા છે.
પ્રધાનમંત્રીએ મહિલા દિવસ પર નારી શક્તિને નમન કર્યું

પ્રધાનમંત્રી શ્રી નરેન્દ્ર મોદીએ આજે મહિલા દિવસના અવસર પર નારી શક્તિને નમન કર્યું હતું. પ્રધાનમંત્રીએ કહ્યું કે, “મહિલા દિવસના અવસર પર નારી શક્તિને શત્ – શત્ નમન, આપણને આપણી નારી શક્તિની ઉપલબ્ધિઓ પર અત્યંત ગર્વ છે. મહિલા વિકાસથી આગળ વધીને આજે ભારતનો મંત્ર છે – મહિલાઓના નેતૃત્વમાં વિકાસ.”
કેન્દ્રીય મંત્રીમંડળે નમૂનારૂપ ભાડુઆત કાયદાને મંજૂરી આપી જેને અપનાવી લેવા માટે રાજ્યો/કેન્દ્રીય શાસિત પ્રદેશોને મોકલાશે

રાજ્યો/કેન્દ્રીય શાસિત પ્રદેશો નવા કાયદા દ્વારા અથવા તો હાલના ભાડુઆત કાયદાને અનુકૂળ રીતે સુધારીને અપનાવી શકે એ માટે એમને મોકલવા માટેના નમૂનારૂપ ભાડૂત કાયદાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે. આનાથી સમગ્ર દેશમાં ભાડા પરના આવાસ સંદર્ભમાં કાનૂની માળખાને સમારવામાં મદદ મળશે જે એના એકંદર વિકાસને પ્રોત્સાહિત કરવામાં મદદ કરશે. નમૂનારૂપ ભાડુઆત કાયદા- ટેનન્સી એક્ટનો ઉદ્દેશ દેશમાં ગતિશીલ, ટકાઉ અને સમાવિષ્ટ ભાડાના આવાસનું બજાર સર્જવાનો છે. તે તમામ આવક જૂથો માટે પૂરતો ભાડાંના આવાસનો જથ્થો સર્જવામાં મદદ કરશે અને એથી બેઘરપણાનો મુદ્દો પણ ઉકેલાશે. નમૂનારૂપ ભાડુઆત કાયદો ધીમે ધીમે વિધિવત બજાર તરફ ઢળીને ભાડાંના આવાસોના સંસ્થાકરણને સમર્થ કરશે. આ નમૂનારૂપ ભાડુઆત કાયદાથી ખાલી ઘરો ભાડાંના હેતુઓ માટે આપવાનું સુગમ બનશે. એનાથી આવાસની જંગી તંગીના નિવારણ માટે ભાડાના આવાસમાં ખાનગી ભાગીદારીને બિઝનેસ મોડેલ તરીકે ઉત્તેજન મળે એવી અપેક્ષા છે.
પ્રધાનમંત્રીએ પં. મદન મોહન માલવિયાને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પં. મદન મોહન માલવિયાને તેમની જયંતી પર શ્રદ્ધાંજલિ આપી છે. શ્રી મોદીએ પં. મદન મોહન માલવિયાના શિક્ષણ ક્ષેત્રને સમૃદ્ધ બનાવવામાં યોગદાન યાદ કર્યું. પ્રધાનમંત્રીએ ટ્વીટ કર્યું; "ભારત માતાના મહાન સંતાન મહામના પંડિત મદન મોહન માલવીયજીને તેમની જન્મજયંતી પર નમ્ર શ્રદ્ધાંજલિ. તેમણે દેશની શિક્ષણ જગતની સમૃદ્ધિ માટે પોતાનું જીવન સમર્પિત કર્યું, જેના માટે તેઓને હંમેશા યાદ કરવામાં આવશે."
પ્રધાનમંત્રી આવતીકાલે રાષ્ટ્રીય સ્વચ્છતા કેન્દ્રનું ઉદઘાટન કરશે

પ્રધાનમંત્રી શ્રી નરેન્દ્ર મોદી 8 ઓગસ્ટ, 2020ના રોજ સ્વચ્છ ભારત મિશન અંતર્ગત રાષ્ટ્રીય સ્વચ્છતા કેન્દ્રનું ઉદ્ઘાટન કરશે, જે એક સંવાદાત્મક કેન્દ્ર છે. ગાંધીજીના ચંપારણ સત્યાગ્રહના શતાબ્દી વર્ષના ઉજવણી પ્રસંગે પ્રધાનમંત્રી દ્વારા પ્રથમ વખત 10મી એપ્રિલ, 2017ના રોજ મહાત્મા ગાંધીજીને શ્રદ્ધાંજલિ સ્વરૂપ રાષ્ટ્રીય સ્વચ્છતા કેન્દ્ર (આરએસકે)ની ઘોષણા કરવામાં આવી હતી. આરએસકેના અંદરની ગોઠવણી, ભવિષ્યની પેઢીને વિશ્વના સૌથી મોટા વ્યવહાર પરિવર્તન અભિયાન સ્વચ્છ ભારત મિશનની સફળ યાત્રાને રજૂ કરશે. આરએસકેમાં ડિજિટલ અને આઉટડોર કૃતિઓની ગોઠવણીનું સંતુલિત મિશ્રણ સ્વચ્છતા અને તેના સંબંધિત પાસાઓ પર માહિતી, જાગૃતિ અને શિક્ષણ પ્રદાન કરશે. પ્રક્રિયાઓ અને પ્રવૃત્તિઓનું જટિલ સંવાદાત્મક શૈલીની રજૂઆત છે, જે આક્રમક શિક્ષણ, શ્રેષ્ઠ પ્રયાસો, વૈશ્વિક આધારચિન્હોની સફળતાની વાર્તાઓ અને વિષયોના સંદેશાઓ રજૂ કરશે હોલ 1માં મુલાકાતીઓ એક અનન્ય 360° ઓડિયો-વિઝ્યુઅલ ઇમર્સિવ શોનો અનુભવ કરશે, જે ભારતની સ્વચ્છતા સફરને વર્ણવશે – જે વિશ્વના ઇતિહાસમાં સૌથી મોટા વ્યવહાર પરિવર્તન અભિયાનની સફર છે. હોલ 2માં સ્વચ્છ ભારતની બાપુની દ્રષ્ટિએ હાંસલ કરવામાં આવેલા કાર્યોને ઉજાગર કરતા ઇન્ટરેક્ટિવ એલઇડી પેનલ્સ, હોલોગ્રામ બોક્સ, ઇન્ટરેક્ટિવ રમતો અને ઘણું બધું છે. આરએસકેને અડીને આવેલી લોનમાં ખુલ્લામાં ત્રણ પ્રદર્શનો પ્રદર્શિત કરવામાં આવ્યા છે, જે ભારતના સત્યાગ્રહથી સ્વચ્છાગ્રહ સુધીની યાત્રાના નમૂનાઓ રજુ કરે છે સાથે જ કેન્દ્રની આસપાસની દીવાલો પરના કલાત્મક ભીંતચિત્રો મિશનની સફળતાના મૂળ તત્વોનો ઘટનાક્રમ પ્રદર્શિત કરે છે. આરએસકેની મુલાકાત લીધા પછી પ્રધાનમંત્રી આરએસકેના એમ્ફીથિટરમાં 36 રાજ્યો અને કેન્દ્રશાસિત પ્રદેશોનું પ્રતિનિધિત્વ કરતાં દિલ્હીના 36 સ્કૂલના વિદ્યાર્થીઓ સાથે સામાજિક અંતરના પ્રોટોકોલોનું પાલન કરતા સંવાદ કરશે. ત્યારબાદ પ્રધાનમંત્રી રાષ્ટ્રને સંબોધિત કરશે. સ્વચ્છ ભારત મિશન દ્વારા ભારતમાં ગ્રામીણ સ્વચ્છતામાં પરિવર્તન આવ્યું છે અને 55 કરોડથી વધુ લોકોની વર્તણૂક જે ખુલ્લામાં શૌચની હતી તેને બદલીને શૌચાલયનો ઉપયોગ કરવાની કરવામાં આવી છે ભારતને આ માટે આંતરરાષ્ટ્રીય સમુદાય તરફથી ખૂબ પ્રશંસા મળી છે અને આપણે વિશ્વના બીજા દેશો માટે એક દ્રષ્ટાંત પૂરું પાડ્યું છે. મિશન હવે તેના બીજા તબક્કામાં છે, જેનું લક્ષ્ય ભારતના ગામોને ખુલ્લામાં શૌચક્રિયાથી મુક્ત (ઓડીએફ) થી ઓડીએફ પ્લસ પર લઇ જવાનું છે, જે ઓડીએફની સ્થિતિ ટકાવી રાખવા અને બધા માટે નક્કર અને પ્રવાહી કચરાના સંચાલનને સુનિશ્ચિત કરવા પર ભાર મૂકે છે.
પ્રધાનમંત્રી શ્રીએ જર્મનીના મ્યુનિકમાં ભારતીય સમુદાય સાથે વાતચીત કરી

પ્રધાનમંત્રી શ્રી નરેન્દ્ર મોદીએ મ્યુનિકમાં ઓડી ડોમ ખાતે જર્મનીમાં રહેતા ભારતીય સમુદાયને સંબોધન કર્યું અને તેમની સાથે વાર્તાલાપ કર્યો. જર્મનીના ખૂબ જ સક્રિય અને ઉત્સાહી ભારતીય સમુદાયના હજારો સભ્યોએ આ કાર્યક્રમમાં ભાગ લીધો હતો. પ્રધાનમંત્રી શ્રી મોદીએ ભારતની વિકાસગાથા પર પ્રકાશ પાડ્યો હતો અને દેશના વિકાસના એજન્ડાને સફળતાપૂર્વક આગળ વધારવા માટે સરકાર દ્વારા લેવામાં આવેલી વિવિધ પહેલોનો ઉલ્લેખ કર્યો હતો. પ્રધાનમંત્રી શ્રી મોદીએ ભારતની સફળતાની ગાથાને આગળ વધારવા અને ભારતની સફળતાના બ્રાન્ડ એમ્બેસેડર તરીકે કામ કરવામાં ભારતીય ડાયસ્પોરાના અમૂલ્ય યોગદાનની પણ પ્રશંસા કરી હતી.